**Likuma projekta „Grozījumi**[**Personu apliecinošu dokumentu likumā**](http://likumi.lv/ta/id/243484-personu-apliecinosu-dokumentu-likums)**”**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta 2016.gada 2.februāra sēdes protokola Nr.5 38.§ 2. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ievērojot Ministru kabineta 2016.gada 2.februāra sēdes protokola Nr.5 38.§ „Par informatīvo ziņojumu „Par Ministru kabineta 2015.gada 7.aprīļa sēdes protokollēmuma (prot.Nr.18 68.§) „Par militārās pieredzes un kaujas pieredzes gūšanas ierobežošanas pasākumiem” 4.punktā uzdotā uzdevuma izpildi”” 2.punktā noteikto, Iekšlietu ministrija ir sagatavojusi grozījumus Personu apliecinošu dokumentu likumā (turpmāk – Likums):  - nosakot, ka:  1) gadījumā, ja iekšlietu ministrs ir pieņēmis lēmumu par aizliegumu Latvijas Republikas pilsonim, nepilsonim vai personai, kurai Latvijas Republikā piešķirts bezvalstnieka vai alternatīvais statuss, bēglim izceļot no Latvijas Republikas, tad šai personai ir pienākums nodot personas rīcībā esošos, ceļošanai derīgos personu apliecinošos dokumentus glabāšanā izdevējiestādē uz lēmumā noteikto laiku, bet pēc lēmumā noteiktā termiņa notecējuma vai gadījumā, ja lēmums nav spēkā, izdevējiestāde pārtrauc minētā dokumenta glabāšanu, nododot to atkal personas rīcībā;  2) ja iekšlietu ministrs ir pieņēmis lēmumu par aizliegumu Latvijas Republikas pilsonim, nepilsonim vai personai, kurai Latvijas Republikā piešķirts bezvalstnieka vai alternatīvais statuss, bēglim izceļot no Latvijas Republikas, tad minētajai personai obligāts personu apliecinošs dokuments ir personas apliecība, kura ir derīga uz lēmumā noteikto termiņu un kas izsniegta pēc lēmuma paziņošanas un šī personas apliecība nav ceļošanas dokuments.  Lai gan projekts izstrādāts gadījumiem, kad iekšlietu ministrs ir pieņēmis lēmumu par aizliegumu Latvijas Republikas pilsonim, nepilsonim vai personai, kurai Latvijas Republikā piešķirts bezvalstnieka vai alternatīvais statuss, bēglim izceļot no Latvijas Republikas, un tādejādi paredzams, ka minētā persona lēmuma spēkā stāšanās brīdī atradīsies Latvijas Republikas teritorijā, projektā paredzēts, ka personai, par kuru iekšlietu ministrs ir pieņēmis lēmumu par aizliegumu izceļot no Latvijas Republikas un kura lēmuma spēkā stāšanās brīdī atrodas ārvalstī, pienākumu nodot ceļošanai derīgo personu apliecinošo dokumentu iepriekšminētā persona ir iespēja izpildīt arī, vēršoties Latvijas diplomātiskajā vai konsulārajā pārstāvniecībā ārvalstī.  Ja iekšlietu ministrs ir pieņēmis lēmumu par aizliegumu personai izceļot no Latvijas Republikas, obligāts personu apliecinošs dokuments Latvijas pilsonim vai nepilsonim ir attiecīgi Latvijas pilsoņa vai nepilsoņa personas apliecība, bet personai, kurai Latvijas Republikā piešķirts bezvalstnieka vai alternatīvais statuss, vai bēglim - uzturēšanās atļauja, kas izsniegta pēc lēmuma par aizliegumu izceļot no Latvijas Republikas paziņošanas.  Projektā paredzēts noteikt personu apliecinošu dokumentu nodošanas un izņemšanas kārtību gadījumā, ja iekšlietu ministrs ir pieņēmis lēmumu par aizliegumu Latvijas pilsonim, nepilsonim vai personai, kurai Latvijas Republikā piešķirts bezvalstnieka vai alternatīvais statuss, bēglim izceļot no Latvijas Republikas.  Projektā nav paredzētas normas, kas noteiktu personas pienākumu tai izsniegto ceļošanai nederīgo personas apliecību nodot izdevējiestādei pēc tās derīguma termiņa beigām, ņemot vērā, ka likumā esošais regulējums nodot personu apliecinošu dokumentu, kura derīguma termiņš ir beidzies, ir pietiekams.  Vienlaikus projektā paredzēts grozīt esošo neprecīzo 10.panta nosaukumu „Personu apliecinošs dokuments personai, kas jaunāka par 15 gadiem”, izsakot to šādā redakcijā: „Personu apliecinošu dokumentu izsniegšana”, ņemot vērā, ka minētajā pantā iekļautas gan normas, kas regulē personu apliecinošu dokumentu izsniegšanu personām, kas jaunākas par 15 gadiem, gan arī pārējām personām, kurām ir pienākums saņemt personu apliecinošu dokumentu.  Vienlaikus likumā noteiktās tiesības vienam no bērna vecākiem iesniegt iesniegumu ar lūgumu neizsniegt bērna personu apliecinošu dokumentu otram bērna vecākam,- mēnesi no iesnieguma saņemšanas dienas, precizēta, nosakot, ka minētais iesniegums tiek iesniegts vienu reizi līdz brīdim, kad tiesā iesniegts lūgums pieņemt lēmumu, ar kuru noteikts aizliegums bērnu izvest no valsts. Tādejādi paredzēts novērst gadījumus, ka likuma normā noteiktais viena mēneša termiņš netiek ievērots un likuma norma negodprātīgi izmantota, iesniedzot iesniegumu ar lūgumu personu apliecinošu dokumentu bērnam neizsniegt atkārtoti un vienlaikus nerisinot domstarpības vecāku starpā tiesiskā ceļā.  Ārlietu ministrijas Valsts protokols veic Latvijā akreditēto ārvalstu diplomātisko un konsulāro pārstāvniecību, starptautisko organizāciju un to pārstāvniecību darbinieku, viņu ģimenes locekļu un privāto mājkalpotāju, kā arī nerezidējošo diplomātu un viņu ģimenes locekļu akreditāciju Latvijas Republikā. Akreditēti tiek arī dažādu citu starptautisko tiesību subjektu pārstāvji, piemēram, Palestīnas pašpārvaldes pārstāvji un Neatkarīgā Maltas Bruņinieku ordeņa pārstāvji. Šo personu akreditācija izriet no 1961.gada Vīnes konvencijas par diplomātiskajiem sakariem, 1963.gada Vīnes konvencijas par konsulārajiem sakariem un citiem Latvijas Republikai saistošajiem starptautiskajiem līgumiem un starptautiskajām paražām. Ārlietu ministrijas Valsts protokols, akreditējot šīs personas, izsniedz tām identifikācijas kartes.  Šobrīd Ārlietu ministrija izstrādā Ministru kabineta noteikumu projektu, lai visām akreditētajām personām izsniegtu personas apliecību saskaņā ar Personu apliecinošu dokumentu likuma 5.panta pirmās daļas 5.punktu.  Tomēr, Personu apliecinošu dokumentu likumā ietvertais pilnvarojums nav pilnīgs un to ir nepieciešams precizēt, nosakot, ka personu apliecības izsniedz arī darbinieku privātajiem mājkalpotājiem, kā arī citu starptautisko tiesību subjektu darbiniekiem, kas akreditēti Latvijā.  Ievērojot to, ka līdz ar likumprojekta virzību tiek virzīti arī grozījumi Nacionālās drošības likumā, tad ir noteikts likumprojekta spēkā stāšanās datums 2017.gada 1.janvāris, lai nodrošinātu visu projektu vienlaicīgu spēkā stāšanos. |
| 3. | Projekta izstrādē iesaistītās institūcijas | Iekšlietu ministrija.  Pilsonības un migrācijas lietu pārvalde. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts skar atsevišķas personas, kurām iekšlietu ministrs saskaņā ar Nacionālās drošības likumu ir pieņēmis lēmumu par aizliegumu izceļot no Latvijas Republikas.  Precīzu mērķgrupas skaitlisko lielumu nav iespējams noteikt, ņemot vērā, ka līdz šim lēmumi par aizliegumu izceļot no Latvijas Republikas nav bijuši pieņemti.  Projekts skar bērnu vecākus gadījumā, ja viens no bērna vecākiem vēlas ierobežot otra vecāka tiesības saņemt bērna personu apliecinošu dokumentu.  Projekts skar arī Pilsonības un migrācijas lietu pārvaldes amatpersonas, ņemot vērā pienākumu pieņemt personas nodoto ceļošanai derīgo personu apliecinošo dokumentu un izsniegt personas apliecību, kas nav derīga ceļošanai.  Atsevišķos gadījumos projekts var skart arī Latvijas diplomātisko un konsulāro pārstāvniecību (turpmāk – pārstāvniecība) amatpersonas, ņemot vērā pienākumu pieņemt personas nodoto ceļošanai derīgo personu apliecinošo dokumentu, pārsūtīt to Pilsonības un migrācijas lietu pārvaldei un izsniegt atgriešanās apliecību gadījumā, ja persona, par kuru iekšlietu ministrs ir pieņēmis lēmumu par aizliegumu izceļot no Latvijas Republikas, atrodas ārvalstī un ierodas pārstāvniecībā. |
| 2. | Tiesiskā regulējuma ietekme uz tautsaimniecību un administratīvo slogu | Projektā paredzētais tiesiskais regulējums nemaina tiesības un pienākumus lielākajai sabiedrības daļai, tomēr palielina administratīvo slogu nelielam konkrētu personu lokam, kurām iekšlietu ministrs saskaņā ar Nacionālās drošības likumu ir pieņēmis lēmumu par aizliegumu izceļot no Latvijas Republikas, uzliekot par pienākumu nodot personas rīcībā esošos, ceļošanai derīgos personu apliecinošos dokumentus izdevējiestādei un saņemt jaunu personas apliecību, kura nav lietojama kā ceļošanas dokuments, kā arī pēc tās derīguma termiņa beigām, savukārt, nodot ceļošanai nederīgo personas apliecību izdevējiestādei un saņemt atpakaļ izdevējiestādei glabāšanā nodoto personu apliecinošo dokumentu. |
| 3. | Administratīvo izmaksu monetārs novērtējums | Ievērojot to, ka nav iespējams prognozēt mērķgrupas aptuveno skaitlisko lielumu, tad tiek norādītas izmaksas vienai personai.  Personai:  C (nokļūšanai Pilsonības un migrācijas lietu pārvaldē ceļošanai derīgā personu apliecinošā dokumenta nodošanai) = atalgojums 4,47 *euro*/h x 1h = 4,47 *euro*  C (dokumenta nodošana) = atalgojums 4,47 *euro*/h x 0,5h = 2,24 *euro*  Iestādei:  C (personu apliecinošā dokumenta saņemšana un reģistrēšana) = atalgojums 5,09 *euro*/h x 0,5h = 2,55 *euro*  C (kopā) = 9,26 *euro*  Papildu izmaksas personai, ja:  1. personai jāsaņem jauna personas apliecība:  1.1. C (personas apliecības noformēšana) = atalgojums 4,47 *euro*/h x 0,5h = 2,24 *euro*  1.2. valsts nodeva par personas apliecības noformēšanu:  1.2.1. 7,11 *euro*, ja personas apliecību personai, kura nav sasniegusi 20 gadu vecumu, vecuma pensionāram vai I vai II grupas invalīdam izsniedz 10 darbdienu laikā;  1.2.2. 14,23 *euro*, ja personas apliecību izsniedz 10 darbdienu laikā, kā arī ja personas apliecību personai, kura nav sasniegusi 20 gadu vecumu, vecuma pensionāram vai I vai II grupas invalīdam izsniedz divu darbdienu laikā;  1.2.3. 28,46 *euro*, ja personas apliecību izsniedz divu darbdienu laikā;  1.3. C (nokļūšanai Pilsonības un migrācijas lietu pārvaldē personas apliecības saņemšanai) = atalgojums 4,47 *euro*/h x 1h = 4,47 *euro*  1.4. C (personas apliecības saņemšanai) = atalgojums 4,47 *euro*/h x 0,5h = 2,24 *euro*  C1 (kopā) = 16,07 *euro*, 23,18 *euro* vai 37,41 *euro* (izmaksu kopējais lielums atkarīgs no valsts nodevas apmēra).  Papildu izmaksas iestādei:  C (dokumentu pieņemšana personas apliecības izsniegšanai) = atalgojums 5,09 *euro*/h x 0,5h = 2,55 *euro*  C (personas apliecības personalizēšana) =5,09 *euro*/h x 0,5h = 2,55 *euro*  C (personas apliecības izsniegšana personai) = atalgojums 5,09 *euro*/h x 0,5h = 2,55 *euro*  C (kopā) = 7,65 *euro* ja persona ierodas iestādē.  C (ziņu ievadīšana Nederīgo dokumentu reģistrā) = atalgojums 5,09 *euro*/h x 0,1h = 0.51 *euro*  C (kopā) = 0.51 *euro* ja persona neierodas iestādē.  Personai:  C (nokļūšanai Pilsonības un migrācijas lietu pārvaldē ceļošanai nederīgā personu apliecinošā dokumenta nodošanai pēc tā derīguma termiņa beigām vai lēmuma spēkā neesamības un iepriekšējā, ceļošanai derīgā, personu apliecinošā dokumenta saņemšanai) = atalgojums 4,47 *euro*/h x 1h = 4,47 *euro*  C (dokumenta nodošana un iepriekšējā dokumenta saņemšana) = atalgojums 4,47 *euro*/h x 0,5h = 2,24 *euro*  Iestādei:  C (ceļošanai nederīgā personu apliecinošā dokumenta saņemšana no personas un iepriekšējā, ceļošanai derīgā personu apliecinošā dokumenta izsniegšana personai) = atalgojums 5,09 *euro*/h x 0,5h = 2,55 *euro*  C (kopā) = 9,26 *euro* |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Vienlaikus nepieciešams izdarīt attiecīgus grozījumus Nacionālās drošības likumā, kā arī veikt:   1. grozījumus Ministru kabineta 2012.gada 21.februāra noteikumos Nr.134 „Personu apliecinošu dokumentu noteikumi”, paredzot pēc iekšlietu ministra lēmuma par aizliegumu izceļot no Latvijas Republikas paziņošanas izsniedzamās personas apliecības derīguma termiņu un papildus ierakstu mašīnlasāmajā zonā, iekļaujot tajā tekstu: „Šis dokuments nav derīgs ceļošanai / This document is not valid for travel”. 2. grozījumus Ministru kabineta 2012.gada 16.oktobra noteikumos Nr.708 „[Noteikumi par nederīgo dokumentu reģistru”, paredzot](http://likumi.lv/ta/id/243484-personu-apliecinosu-dokumentu-likums) papildināt noteikumus ar normu, kas nosaka, ka statusu „nederīgs” Nederīgo dokumentu reģistrā nosaka, ja personu apliecinošs dokuments nav nodots pēc   iekšlietu ministra lēmuma par aizliegumu izceļot no Latvijas Republikas paziņošanas.  Projekti tiks iesniegti Ministru kabinetā, kad likumprojekts Saeimā tiks izskatīts otrajā lasījumā. |
| 2. | Atbildīgā institūcija | Iekšlietu ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts publicēts Iekšlietu ministrijas tīmekļa vietnē sadaļā „Sabiedrības līdzdalība” un Pilsonības un migrācijas lietu pārvaldes tīmekļa vietnē sadaļā “Tiesību aktu projekti”, tādējādi dodot iespēju sabiedrībai līdzdarboties tiesību akta izstrādes procesā. |
| 2. | Sabiedrības līdzdalība projekta izstrādē | Lai informētu sabiedrību par projektu un dotu iespēju izteikt par to viedokļus, projekts saskaņā ar Ministru kabineta 2009.gada 25.augusta noteikumiem Nr.970 „Sabiedrības līdzdalības kārtība attīstības plānošanas procesā” tika ievietots Iekšlietu ministrijas un Pilsonības un migrācijas lietu pārvaldes tīmekļa vietnē ar lūgumu līdz 2016.gada 11.aprīlim sniegt viedokli par projektu. |
| 3. | Sabiedrības līdzdalības rezultāti | Sabiedrības pārstāvju viedokļi par projektu noteiktajā termiņā netika saņemti. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Pilsonības un migrācijas lietu pārvalde. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta esošu institūciju likvidācija vai reorganizācija. Projektā paredzētais tiks īstenots līdzšinējā kārtībā un apjomā, iestāžu funkcijas un uzdevumi netiek paplašināti, papildus cilvēkresursi nav nepieciešami. |
| 3. | Cita informācija | Nav |

Iekšlietu ministrs R.Kozlovskis

Vīza: valsts sekretāre I. Pētersone-Godmane

09.02.2017

Kupče 67219543

[dace.kupce@pmlp.gov.lv](mailto:dace.kupce@pmlp.gov.lv)